Lo-Renz-O/malagasy-sentence huggingface dataset:
Rava ny fitondran’ny filoha tsiranana noho ny raharaha tany atsimo tamin’ny volana avrily 1971 sy ny zava-nitranga teto antananarivo ny 13 mai 1972. Fitakiana nataon’ireo mpianatra ho dokotera no niantombohany kanefa dia nitatra ho fitakian’ny mpianatra rehetra izany. Nanampy azy ireo ny ray aman-dreny sy ny mpiasa nanerana ny nosy. Nandray ny fahefana ny jeneraly ramanantsoa araka ny fitakian’ny vahoaka. Tsy naharitra ela anefa dia natolony ny kôlônely ratsimandrava ny fahefana ny 06 febroary 1975.
Ny fanapariahana haitao dia tanterahina amin’ny alalan’ny fampiofanana ampanaovin’ireo tekinisianina isan-karazany miaraka amin’ireo mpitao raharaha ary ny mpanelanelana solo-tenan’ ny mpitao raharaha eny amin’ny kaominina ankoatra ny fampianarana ireo tekinika vaovao nentin’ny tetikasa dia ireo mpikambana no mandefa ny hetahetany amin’izay zavatra hiofanany. Manao fangatahana eny amin’ny mpitao raharaha izy ireo amin’izany. Midika izany fa ireo mpikambana no mahatsapa ny lesoka eo amin’ny fomba famokarana ary mahalala ny fomba hanatsarana izany. Mangataka ny 82 direction de la vulgarisation agricole, paikady momba ny fanapariahana haitao ara-pambolena eto madagasikara, p14.
Ireto avy ireo tanàna itrangan’ny fanafihana matetika andranotakatra, amindraoka fokontany ambatosoa i , berangotra fokontany ambatosoa ii , tambohomandrevo fokontany somaina ii , tambohobe, ambalatrazafy, andranovory, antsiravaza, zotoroandro fokontany ambodiranomaitso , befaria, vohitsoa fokontany sangasanga , tambohovory, ambalavao iharana, ambatolahy fongoa fokontany vohiambanasomaina , ambalavohimay, ary anjaky fokontany ambalavohimay toy izao manaraka izao ny toerana misy azy ireo raha aseho an-kisary kisary 2 ireo tanàna itrangana fanafihana matetika avaratra
Teny famaranana naompana tamin ny fikirakirana sy fandalinana ny v. A. Tononkalo ity asa fikarohana ity. Ny lohahevitra fitiavana no notrandrahina tamin izany, ka nahatonga ny lohatenin ny asa hoe i lyra mivetso ny fitiavana ao amin ny boky mitatao vovonana ny haitsikera ara-tantaram-piainan ny mpanoratra no tena nampiasainay tamin ny fanatanterahana ny asa. Tsy nionona fotsiny tamin io haitsikera tokana io fotsiny anefa izahay, fa niezaka nampivady izany tamin ny haitsikera ara-tantara sy ny haitsikera ara-drafitra. Fizarana telo lehibe no nentina namahavahana ny lohahevitra. Ny fizarana voalohany no nampahafantarana ny ankapobeny momba an i lyra amin ny maha olon-tsotra azy sy amin ny maha mpanoratra azy. Teo amin ny maha olon-tsotra no nampahafantarana ny loharano nipoirany, ny fiainam-pahazazany, ny fianarana narahiny sy ny fiainam-pahatanorany, ireo mari-pahaizana azony sy ny asa aman- draharahany; tao ihany koa no niresahana ireo toe-javatra nisongadina teo amin ny fiainany. Nandritra ny famahavahana ny fiainan i lyra amin ny maha olon-tsotra azy no nahatsapana fa olona manana ny maha izy azy izy. Nobeazina tamin ny toerana maro, indrindra fa ny tontolo ambanivohitra izy. Mifamatotra na misy ifandraisany amin ny fiainana maha mpanoratra azy ny ankamaroan ireny toerana ireny. Araka izany, ny maha mpanoratra an i lyra dia namahavahana ireo singa mifamatotra amin ny asa soratra dia ny poeta, ny poezia, ny kanto, ny aingam-panahy; ny nahatonga azy hanoratra dia ny talenta ao aminy, ny fikambanana nisy azy, ny boky aman-gazety. Tao koa no namoaboasana ny momba ny asa sorany, ka nahitana ny nanombohany nanoratra, ny boky namoaka ny asa sorany, ny solon anarana nisalorany, ary ny iantefan ny asa sorany. Ny fizarana faharoa no nanadihadiana ny fitiavana araka ny boky mitatao vovonana. Hita tamin izany ny fitiavan olon-droa, ny fitiavana eo anivon ny fiarahamonina, ary ny fitiavan-tanindrazana. Tao amin ny fitiavan olon-droa no nanomezana ny famaritan i dox, e. D. Andriamalala ary i lyra ny fitiavana. Novelabelarina tao fa mahatonga ny fitsirian ny fitiavana ny fijery, ny tsiky, ny fiteny, ny volo. Ny fivelaran ny fitiavan olon-droa kosa indray dia nahalalana fa nampaharitra sy nampateza ny fifankatiavana ny fanatanterahana ny dina natao sy ny fifanampiana. Miteraka fifaliana sy fahasambarana eo amin izy roa tonta izany. Misy
Zavatra mora tazana sy talaky maso ny tarehy satria tsy mba hay saronana sy afenina ka ny fasembanana eo amin’ny molotry ny olona iray dia mora tazana tokoa. Anisan’ny ampiasain’ny olona rehefa manompa olona iray io 128 io raha manana izany kilemany izany ny itenenana. Amin’ny ankapobeny teny tsy anavahana ny olona rehetra manana kilema ny hoe 129. Sampona ty!
Indreto a? Ay zanakao vonona hanasoa anao. Maneho izany fa vonona hiaro ny hasina maha malagasy azy ny any an-toerana nanaovana fanadihadiana. Amin’ny maha fifaninanan-kira ny tsenabe dia samy maneho ny fahaizany amin’ny fanehoana ny kanto ao anaty lahabolan-kiraina ny isam-pokontany. Maneho izany ny vakodraza? A mitondra ny lohateny hoe hotsarotsaroana etoana, vondrona ambara takila 48 sy ny vakodraza? A mitondra ny lohateny hoe o! Ry vahoakan’ny tanindrazana, vondrona ambara takila 31. Samy maneho ny hakanton’ny vakodraza? A ireo vakodraza? A roa ireo ka mitaona ny vahoaka hitazona izany hatrany. Amin’ny maha kanto azy izay dia tsy azo amidy na soloana satria tokan-tany aniriana. Raha izay ny mikasika ny tsenabe. Mbola fetim- bahoaka anatontosana vakodraza? A ihany koa ny fitokanana zava-bita. Haroso izany ao amin’ny zana-pizaràna manaraka. 3.1.1.3 ny fitokanana zava-bita
Fivakisan’ny fiarahamonina nanova ny teo- tsaina malagasy ny fidiran’ny frantsay teto madagasikara, ka ao ireo niezaka nitana ilay maha malagasy fa ao kosa ireo niofo ho vazaha ka nirona tamin’ ny fitiavam-bola sy voninahitra. Izany rehetra izany dia anisany nampivaky ny fiarahamonina teto madagasikara. Asehon’ny mpanoratra ao amin’ny tantara foronina izany fisaraham-bazana teo malagasy izany ka eto dia ny mpandray anjara no ahazoana mitarafa izany izany hoe, azo atoko ho roa lehibe ireo mpandray anjara tao amin’ny tantara. Voalohany dia ireo mpandray anjara nanana ambom-po hanohitra ny tsy rariny eo amin’ny fiarahamonina; ny faharoa kosa dia ireo mpandray anjara nanankina ny fiainany tamin’ny mpitondra.
Ny fanabeazana nataon’ ny fiaraha-monina. Ary satria mpiasam-panjakana ny rain’i monique dia tsy mba nijanona tamin’ ny toerana iray izy ireo. Noho izany dia nahita fombam-piainana fiarahamonina maromaro izy. Ary koa nahay nifandray tamina karazan’ olona samihafa.
Ny fanankinana ny fiainana tamin’andriamanitra. Zavaboary noharian’andriamanitra ny olombelona, natao halahatra fa tsy mpandahatra. Volivarin’andriamanitra ny olombelona, ka izay tiany halaina no halaina, ary izay tiany havela no havelany hoy ny fomba fiteny. Amin’ny maha-kristiana an’i nampoina, anefa dia miantoraka tanteraka amin’andriamanitra, satria tsy misy fanantenam-bonjy ivelan’andriamanitra eo amin’ny fiainana. Ao amin’ny tononkalony miangatra ny fiainana no ahatarafana izany. Miangavy re ry ray ny ampitso tahio fa kapoaka mangidy no manoloana ahy anio. Matoky aho anio, ary koa manantena, f’izay omenao dia ho fandresena va lah 8.
Araka ny voalaza ao amin’ny boky tantara navoakan’ny u. E. R. P dia nilomano tanteraka tao anatin’ny fahantrana izao tontolo izao noho ny hasarotan’ny fiainana. Nahatsiravina ny fiampatrampatry ny fatin’ny olona. An-tapitrisany no maty tany eôrôpa. Tsy tambo isaina ny olona naratra taorian’ny ady lehibe indroa misesy. Betsaka ireo nitondra takaitra tsy fidiny sy nitondra aretina saro-sitranina, toy ny aretim-po. Nihena koa ny isan’ny lehilahy sy ny zaza teraka ary ny isan’ny mponina. Tebiteby, tahotra, ahiahy ny tsy ho tafavoaka velona ao anatin’ny krizy intsony no nameno ny fon’ny olona. Ny fijoroan’ny firenena mikambana no mba nampitonitony ny fisamboaravoaran’ny tahotra ny amin’izay mety havoaky ny ampitso.
Ny filalaovana amin’ny épiphore mandoko ny fiombonan’izy roa mitovy tanjona. Raha mitovy tanjona ny olon-droa miaraka, dia tsy hisy fisarahana mihitsy. Io tanjona io no mahamafy orina na mampikoro ny fitiavana. Ny tdt dia maneho fa ny fitovian-tanjona dia isan’ny mampiorina ny firaisan’nny fitiavana sy fifampitokisana. Ohatra handeha ho any an-tsaha isika andeha handry any ambanivohitra isika ho any an-tanimboaloboka isika. Tdt 7 12 ny tamberim-boanteny amparan’andalana dia mandoko ny tanjona any am- parany. Ny fitovian’izy ireo dia maneho fa mitovy tanjona izy roa; ny fiverenany intelo kosa dia maneho hamafisana ka ilazana ankolaka fa tsy azo sakanana fa mitohy hatrany. Ny hevitra ambaran’ny mpisolo tena mangaro isika 239dia manamafy fa ilay mpiteny sy itenenana dia miombona ao anaty toe-javatra tokana ny tanjona.
Ny fahaizana mandresy lahatra dia tena zava-dehibe. Miantoka ny fahatafitan’ny hafatra any amin’ny olona itenenana izany. Koa dia nitady tetika amam-paika hoentiny mandresy lahatra ny mpanoratra. Tahaka izao izany fampiasana karazan-dahateny samihafa, fampiasana tohan-kevitra samihafa, fampiasana voambolana samihafa. 3.3.3.1. Ny fandresen-dahatra amin’ny fampiasana karazan-dahateny samihafa
Manaitra sy mamoha ny sain’ny mpamaky avy hatrany ny sary , satria mampahatsiahy sy manasongadina aminy ny zava-misy eo anivon’ny fiaraha- monina misy azy maneho ireo trangan-javatra mety mampahonena na mahafinaritra eo amin’ny fiainan’ny olona andavanandro , ka maningotra ny fo amam-panahy. Hany ka na tsy mbola nahavaky ny lahatsoratra aza ny mpianatra, dia efa misy ny hafatra voarainy eo amin’ny fahitana ny sary. Misy koa mantsy ireo teny, na andian-teny notsoahin’ny mpanoratra tao amin’ny lahatsoratra
Samy tsy nahaloa-peo teo indray izy roa kely, fa an’ny biby ny fitenenana. Nisioka mitaraina teny ho eny ny vorondreo nahazo tendron-kazo ambonimbony. Dia novalian’ny soy sy ny fitatra tany ho any tamim-peo somary mitoreo koa. Nikotabataba faramparany ny vorona an’ala. Toa nandroaka ireo mpifankatia safomoron’ny alahelo manetsetra mba hamonjy ny akaniny koa. Dia indro izy roa samy nitodi-doha nody hanao ny kenonkenony andavanandro. Ny tovolahy naka ny omby teny am-piraofana. Ny tovovavy kosa nandray ny sininy, dia nitsontsorika nankeny an-dohasaha naka rano. Ny somary nanaitra, asa na kisendrasendra ihany na ahoana, fa tafarakara-dalana samy montotra teny izy sy ravololona. Dia samy hendratrendratra teny. Efa nangarika ito farany sady nianjonanjona ery toy ny akoho mihinam-biby. Nefa, ny mason’itsy miloloha siny mbola nitsipalopalotra teny aminy ihany heverin-driako ho matahotra io masom-borondolon-driako mivandravandra io angaha aho? Hoy ravololona tsy rony tsy ventiny teo izaho angaha moa maninona an-dry? Hoy i noro, nitozo hatrany ny lalany.
Famaritana ny atao hoe literatiora no ataon ny mpanoratra eto. Ny teny ampiasainy enti-mamaritra dia ny hoe ny dia amin ny alalan io famaritana io dia tokony ho azon ny olona ny atao hoe literatiora. Matetika dia eo amin ny fiandohan ny fanazavana no anomezana ny famaritana.
Mampidi-bola tokoa izy ity, hoy ny olona, satria dia ahazoana iray sarety eo ho eo ny velaran-tany misy fototra 20 isa. Marihina fa tao anatin’ny fotoana fahavokaran’ny voasary indrindra no fotoana nahatongavanay tany, ka dia tsikaritray tokoa ny fahombiazan’ity fambolena ity.
Ny fomba nanangonana sy ny fanehoana ny akora 2.1 ny fomba nanangonana ny akora fomba tokana no nahazoana ny akora teo am-pelatananay ka nahazoana ny vokatra dia ny akora azo tamin’ny alalan’ny fakàna feo enregistrement de son indro arosonay ireo dingana narahinay tamin’izany. 2.1.1 ny dingana narahina nahazoana ny akora koa satria moa ny fiteny no tiana hasongadina eto dia noezahina ny hahazo feo betsaka araka izay tratra. Misy ireo feo no nalaina tamin’ny alalan’ny fampiresahana olona, misy kosa ireo izay nalaina tamin’ny alalan’ny fahitalavitra. Izao raha fintinina ireo dingana narahina ka nahazoana izany nanomana ny fitaovana nilaina tamin’izany nangataka alalana tamin’ny olona izay noraisina feo ny amin’ny hanekeny izany na tsia nampahafantatra ny momba ny tena nilazalaza ny fikarohana atao, ny anton’ny fangalana feo, ny zavatra ilaina sy ny tanjona amin’izany nanomboka ny firesahana sy ny fandraisana feo ho an’ny akora nalaina tamin’ny fahitalavitra dia ny fanarahana ny fandaharam- potoana ivoahan’ilay fandaharana emission no natao. Teto dia ny fandaharana pasy gasy natolotr’i miora roger tao amin’ny tv plus madagascar no noraisina feo. Nosafidiana ny fandaharana pasy gasy satria ahitana adi-hevitra iarahana tanora maro ka ahafahana maheno karazam-piteny azo anaovana fanadihadiana tsara. 2.1.2 ny olana nosedraina tamin’ny fanangonana ny akora nandritra ny fanangonana ny akora dia nisy ireo olana nolalovana. Ireto avy izany nisy tamin’ ireo olona nalaina feo no tsy mety miteny mafy ka tsy dia mazava tsara ny zavatra lazainy na dia efa nohazavaina ary ny anton’ny ilana ilay fandraisana feo dia mbola misalasala ihany ilay olona ny hiresaka, tao ary ireo izay tsy nanaiky mihitsy anefa mahaliana ny fiteniny ka dia voatery nalaina antsokosoko ny feony. Vokatr’izay dia misy ireo feo azo no tsy mazava tsara ka sarotra ny fandikana azy an-tsoratra olana tamin’ny fandraisana feo ihany koa ny fisian’ny feo hafa avy any ivelany izay nanelingelina ny fandraisana feo. 2.1.3 ohatra fanehoana ny akora aseho manaraka eto ary ny akora. Marihina fa ity fomba fanehoana ity dia nalaina tahaka tamin’ny fomba nanehoana ny fandraisana feo natao tamin’ny tatitry ny dia fibeazana tamin’ny taona fahatelo voyage d’études natao tany mahajanga tamin’ny taona 2011. Ka toy izao ny fanazavana momba izany oh 101 3 ? Ny voalohany milaza ny laharana postaly na ny tanana ? Ny faharoa milaza ny mahalahy na ny mahavavy ? Ny fahatelo milaza ny taonany ? Ny fahefatra milaza ny fianarana vitany ka arakaraka ny fianarana vitany no ametrahana ny isa eo 1 epp,2 ceg,3 lycée,4 université raha io ohatra io izany dia azo adika ho toy izao 101 antananarivo, l lehilahy, 30 taona, 3 lycée nisy koa ny fomba fanehoana hafa izay nalaina avy tamin’io fomba iray io ihany saingy izy ity indray dia ampiasaina rehefa maro sy mifangaro ny olona nalaina feo miaraka
Ralaimihoatra, op. Cit, p. 265 au début de 1939, un décret mit en place à madagascar comme ailleurs, un système de mobilisation de la production agricole. 34 andry andraina, op. Cit, tak. 149 35 razoharinoro-andriamboavoanjy, note sur madagascar pendant la seconde guerre mondiale, la question du riz , in bulletin de madagascar, n 305-306, octobre-novembre 1971 l’office du riz fut créé par décret du 22 février 1944
Tsoa-kevitra araka io tarehimarika hita eo amin’ny tabilao famintinana eo ambony, voaray tany amin’ny instat faritra analanjirofo, dia tsy tokony ho latsaky ny 361.777 izany ny ankizy tokony hiditra an-tsekoly ao amin’ny ciscon’i fenoarivo atsinanana ny taona 2010 .77 tokony ho betsaka noho io aza raha raisina izay mihoatry ny fito ambin’ny folo taona. Efa somary ambonimbony taona ihany ny mpianatra vao tonga any amin’ny ambaratonga faharoa toy ny fahita amin’ny faritra ambanivohitra rehetra. Lavitra ny tanàna ny toeram-pianarana ka tsy afaka mianatra ny zaza raha tsy efa fito na valo taona kanefa enin-taona ny any an-tanan-dehibe dia efa afaka mianatra.
Source formfed -juin 2003 en conclusion on peut dire que l’approche ifd n’a pas réussi à changer matériellement les conditions de la femme, puisqu’elle a approché les femmes d’une façon isolée et n’a pas su relier ces conditions aux nombreux facteurs socioculturels intervenant au niveau du ménage, de la communauté et dans les politiques et projets nationaux
Angamba mety ho fantatrao, f’efa hoatra loatra izao ny fanamparam-pahefana fa ianao, ’zay noheverina andry, kiady ho fianteherana kanjo hazo boboka aty tsy hahefa ’zay tinady toa ravidravina hatentina maitso ravina matevina nefa hazo tsisy voa ka tsy afaka hanasoa fa ’reo taraina sesehena eny an-dalana sy tsena moa hodiana tsy jerena? ! Ny mamatonalina. 1993. Tanjombato.
Ny fambolena ny fambolena no tena antom-piveloman’ny mponina any an-toerana. Ny 95 n’ny mponina dia mpamboly avokoa13. Ny asa hafa ankoatra ny asa fambolena dia fanampiny avokoa. Ny voly vary no toa fantatra fa ifotoran’ny toe-karen’ny mponina. Manantevin- daharana amin’izany ireo voly hafa. 1 4 1 1 ny voly vary ny vary no foto-tsakafon’ny mponina ao mandoto. Ka misy karazany rao ny vary anaty rano sy ny vary an-tanety izany. Amin’ny avaratra sy atsimon’ny tanàna misy ny renirano ny ankamaroan’ny tanim- bary. Ny fisian’ny renirano ao an-toerana no manondraka ny tanimbary ka ampy ho an’ny fambolem-bary ny fahatanjahany. Ny tanimbary lavitra ny renirano kosa, dia miandry rotsakorana, izay vao afaka hanetsana. Noho izany, misedra olana ihany ny fambolem-bary amin’ireo izay tsy tratry ny rano avy amin’ny renirano, amin’ny fotoana mahakely ny orana. Atahorana hanimba ny fambolena manamoraona ny renirano kosa anefa ny mety ho fahatondrahan’ny renirana amin’ny fotoam-pahavaratra. Indroa miantaona ny fambolem-bary anaty rano any an-toerana ho an’ireo tanimbary ampy rano sy araka ny fahafahana manao. Ny voalohany, vary ririnina na vary aloha , aketsa ny volana jolay sy aogositra ary miakatra ny volana desambra sy janoary. Ny faharoa kosa, vary taona , izay aketsa ny volana desambra, janoary, febiroary ary miakatra ny volana mey sy jona. Ity farany ity no tena antenain’ny mponina ho foto-pamokarana, fa ny vary aloha na ny vary ririnina fanampiny fotsiny ihany, araka ilay fitenenana hoe ny vary aloha, mahafatrapo fa tsy mahavita taona ny fomba fiasa nentim-paharazana no ampiasain’ny olona tsy manisy zezika na zezi- pahitra na zezi-bazaha ny mpamboly. Toy izany koa ny fanetsarana, ketsa raritaka fotsiny fa tsy milahatra. Fomba fiasa tranainy izany, amin’ny fijinjana ny vary amin’ny antsy bila rehefa matoy; fivelezana ny vary eo ambony vato; ambamin’ny fanahazana sy ny fampidirana azy an-tsopitra. Misy ihany koa ny voly vary an-tanety, saingy vitsy mpanao noho ny tsy fahampian’ny rotsak’orana sy ny ahi-dratsy arena ka mamono avy hatrany ny vary. Tsy mijanona amin’izay voly vary izay fotsiny anefa ny mponina ka izany no mahatonga azy ireo hanao voly fanampiny.
Zahao rajemisa raolison dictionnaire historique et géographique de madagascar 1966 tak. 299 64 zahao ravoajanahary charles ny vokatry ny fisainan’ny vahiny teo amin’ny literatiora malagasy 1971. Hoy indrindra izy ao amin’ny tak. 4 araka ny hevitray dia ireo no sangan’asa voalohany eo amin’ny literatiora an-tsoratra malagasy. Hita ao ny fisainana kristianina izay vaovao tamintsika, nefa raha mandinika isika dia tena fo malagasy no nipoiran’ireny tononkalo ireny .
Eo aloha ny fotoana miankina amin’ny mpanandro. Mialoha ny hanatanterahana ny fomba mantsy dia manatona ny mpanandro mba hijery ny andro tsara hanaovana ny fomba ny tompona omby. Izy no manondro ny andro tsara, izay mifanaraka amin’ny andro fadin’ny omby sy ny andro fadin’ny tany ary ny fotoam-pambolena izay mifamatotra aminy. Ankoatra ny andro omen’ny mpanandro, dia ny andro fadin’ny omby ihany koa dia tsy azo anatanterahana ity fomba ity. Ka ho an’ny faritra baiboka atsinanana dia ny andro sabotsy izany. Ny andro talata kosa no andro fadin’ny omby ao ambohijanaka. Ho an’ny mponina any amin’ireto faritra ireto ihany koa dia andro tsy azo anaovana asa an-tanimbary ny andro alakamisy. Ka noho ny omby mifamatotra amin’ny tany amin’ny asa fambolena, dia tsy anaovana ity fomba ity ihany koa ny andro alakamisy. Amin’ny ankapobeny, hoy ny mpanandro, dia ny andro zoma no anatanterahana izany. Ao ihany koa ny antony mifamatotra amin’ny fotoam-pambolena. Rehefa vita ny asa fambolena an-tanimbary no atao ny fomba, ka amin’ny fanaovana ity fomba
Koa sahinay ny milaza eto, fa olona be herim-po ny mpanoratra satria nahay nandresy ny zava-tsarotra teo amin’ny fiainana. Ny tena herim-po mantsy raha ny filazan’i fénélon no arahina dia ny mibanjina ny loza rehetra ary ny manao azy tsy ho inona raha tsy maintsy misy izy 45. Araka ny hevitray dia tanterak’i asiniony izany. Manamafy izany koa ny fanadihadiana natao tamin’ireo olona mifanerasera aminy izay milaza ny fahazotoany sy ny fikirizany mandray andraikitra ary ny finiavany hanantontosa an’ iny zavatra atao iny hatramin’ny farany 46. Azo ambara araka izany, fa tsy vato nisakana teo amin’ny fiainan’i asiniony ny fisian’ireny toe-javatra nitranga rehetra teo amin’ny fiainany ireny. Vao mainka aza nanosika azy hiatrika ny fiainana izany. Tamin’ny fotoana nahararian’ny
Misy , araka izany, ny tsy fahalavorariana eo amin’ny fampitana lesona ao amin’ny ltpa ambinda. Miteraka voka-dratsy eo amin’ny fampianarana ny taranja malagasy izany. Ny haifampianarana dia manantitrantitra fa ny fampiharana, na tombana hatrany no tokony hamaranana ny lesona. Ny mikasika izany tombana izany no horesahina manaraka eto.
Familles vu qu’ils ont su adapter facilement les acquis en formation à l’activité de l’élevage. Ce qui fait que certaines familles arrivent à combiner l’activité agricole et le petit élevage simultanément. Cela dépend de la perception de chaque individu et du niveau de la capacité intellectuelle. Enfin, la formation professionnelle consiste entre autre en briquetage car devenir propriétaire de maison à la phase 3 exige l’apport des bénéficiaires eux-mêmes. Cela oblige les paysans à garnir des briques pour construire cette maison.
Mamoaka fitsipika sy lalàna amin ny alalan ny tranga hita sy amin ny alalan ny fanoratra kosa ny fitsipi-teny ara-drafitra. Tsy hevitra no mitondra ny fanoratra ny teny iray fa ny firafiny; ao anatin ny izany ny sokajin-teny misy azy sy ny endrika ahitana azy. Tanjona amin ny fampiasana ny fitsipi-teny ara-drafitra ny hahalala ny firafitry ny teny, ny fifandraisan ireo teny isan-tsokajiny mba hahitana ny fomba firafitry ny teny ara-dalàna. Ohatra vitsivitsy ireto rajaona s. Nanoratra ny structure du malgache études des formes prédicatives tamin ny taona 1972 rabenilaina r. B nanoratra ny morpho-syntaxe du malgache, description structurale du dialecte bara tamin ny taona 1983 ranjivason j. T. Nanoratra ny morpho-syntaxe du malgache, étude des formes predicatives verbales sihanaka tamin ny taona 1984 andrianasolo f. Nanoratra ny ny feon-teny tao amin ny rakibolana rakipahalalana navoakan ny akademia malagasy tamin ny taona 2005
Ny finoana an’andriamanitra ny ntaolo dia nino ny fisian’andriamanitra mpandahatra ny fiainan’izao tontolo izao. Heverina fa andriamanitra no nahatonga izao rehetra izao ny olombelona, ny biby, ny zava-maniry ary ireo zavaboary heverina fa tsy manana aina. Hoy i veyrieres, ny malagasy dia nino ny fisian’andriamanitra, ilay mahita ny rehetra, ilay mahalala ny zava-rehetra ary ilaymandahatra sy mitantana izao rehetra izao 43. Ka hoy indrindra ny ntaolo naneho izany
Ny lahateny ôfisialy dia fandokafana olona iray na fikambanana iray manoloana ny vahoaka rehetra mandritra ny lanonana na koa amin’ny sehatra samihafa. Ny fanehoana ampahibemaso ny filamatra tanan’ny olona na fikambanana iray na koa fahamendrehan’ny asa iray no tanjona amin’izany 42. Maneho izany ity ohatra mandoka sy mankasitraka ireo olo-manan-kaja maro noho ny fahatongavany manotrona lanonam-panjakana iray ity manatrika etoana ianareo olo-manan-kaja maro sivily sy miaramila ; olobe mpitondra fanjakana amin’ny isan-tokony avy. Ataonay ahoana ny hanao anareo ho ambony tsy hita tahaka ny handrina na todihan-tsy tazana tahaka ny ravin-tsofina, ka tsy haneho fisaorana anareo amin’ny fanotronanareo anay hatrany amin’ny lanonana atao eto amin’ity lapan’ny antenimieram-pirenena ity. Ianareo no reharehan’ny havoriana. Ianareo no voninahitry ny lanonana. Tsy ataonareo toy ilay miantso an-tany efitra izahay ka ako no mamaly, fa tonga ianareo manoina ny fanasana ataonay ; mamaly haja sy manemitra voninahitra anay eto amin’ny antenimieram-pirenena.